CELEX: 62010CA0128
Language: hu
Date: 2011-03-17 00:00:00
Title: C-128/10. és C-129/10. sz. egyesített ügyek: A Bíróság (nyolcadik tanács) 2011. március 17-i ítélete (a Symvoulio tis Epikrateias (Görögország) előzetes döntéshozatal iránti kérelme) — Naftiliaki Etaireia Thasou AE (C-128/10), Amaltheia I Naftiki Etaireia (C-129/10) kontra Ypourgos Emporikis Naftilías (Előzetes döntéshozatal iránti kérelem — Szolgáltatásnyújtás szabadsága — Tengeri kabotázs — 3577/92/EGK rendelet — 1. és 4. cikk — Előzetes hatósági engedélyezés a kabotázsszolgáltatások tekintetében — A hajók biztonsági feltételeinek ellenőrzése — A kikötők rendjének fenntartása — Közszolgáltatási kötelezettségek — Pontos és előzetesen ismert kritériumok hiánya)

7.5.2011   
            
            
               HU
            
            
               Az Európai Unió Hivatalos Lapja
            
            
               C 139/11
            
         A Bíróság (nyolcadik tanács) 2011. március 17-i ítélete (a Symvoulio tis Epikrateias (Görögország) előzetes döntéshozatal iránti kérelme) — Naftiliaki Etaireia Thasou AE (C-128/10), Amaltheia I Naftiki Etaireia (C-129/10) kontra Ypourgos Emporikis Naftilías
   (C-128/10. és C-129/10. sz. egyesített ügyek) (1)
   
   (Előzetes döntéshozatal iránti kérelem - Szolgáltatásnyújtás szabadsága - Tengeri kabotázs - 3577/92/EGK rendelet - 1. és 4. cikk - Előzetes hatósági engedélyezés a kabotázsszolgáltatások tekintetében - A hajók biztonsági feltételeinek ellenőrzése - A kikötők rendjének fenntartása - Közszolgáltatási kötelezettségek - Pontos és előzetesen ismert kritériumok hiánya)
   2011/C 139/18
   Az eljárás nyelve: görög
   
      A kérdést előterjesztő bíróság
   
   Symvoulio tis Epikrateias
   
      Az alapeljárás felei
   
   
      Felperesek: Naftiliaki Etaireia Thasou AE (C-128/10), Amaltheia I Naftiki Etaireia (C-129/10)
   
      Alperes: Ypourgos Emporikis Naftilías
   Koinopraxia Epibatikon Ochimatagogon Ploion Kavalas–Thasou (C-128/10) részvételével
   
      Tárgy
   
   Előzetes döntéshozatal iránti kérelem — Symvoulio tis Epikrateias- A szolgáltatásnyújtás szabadsága elvének a tagállamokon belüli tengeri fuvarozásra (tengeri kabotázs) történő alkalmazásáról szóló, 1992. december 7-i 3577/92/EGK tanácsi rendelet (HL L 364., 1992.12.12., 7. o., magyar nyelvű különkiadás: 6. fejezet, 2. kötet, 10. o.) 1. és 2. és 4. cikkének értelmezése — Nemzeti szabályozás, amely a tengeri kabotázsszolgáltatások tekintetében előzetes hatósági engedélyt ír elő — Rendszer, amely lehetővé teszi annak ellenőrzését, hogy a tengeri járatok a hajózás biztonságára és a kikötő rendjére vonatkozó megfelelő feltételek mellett működtethetők — Pontos és előzőleg ismert feltételek hiánya
   
      Rendelkező rész
   
   A szolgáltatásnyújtás szabadsága elvének a tagállamokon belüli tengeri fuvarozásra (tengeri kabotázs) történő alkalmazásáról szóló, 1992. december 7-i 3577/92/EGK tanácsi rendelet egymással összefüggésben értelmezett 1. és 4. cikkét akként kell értelmezni, hogy azokkal nem ellentétes egy olyan nemzeti szabályozás, amely a tengeri kabotázsszolgáltatások tekintetében előzetes engedélyezési rendszert vezet be, amely egyrészt a hajók biztonságához és a kikötő rendjéhez, másrészt közszolgáltatási kötelezettségekhez kapcsolódó okokból bizonyos résidők betartását előíró hatósági határozatok elfogadásáról rendelkezik, amennyiben e rendszer objektív, hátrányos megkülönböztetéstől mentes és előzetesen ismert kritériumokon alapul, többek között olyan esetben, ha több hajótulajdonos kíván bejutni egyazon kikötőbe ugyanabban az időpontban. A közszolgáltatási kötelezettségeket előíró hatósági határozatok tekintetében az szükséges továbbá, hogy szabad versenyhelyzetben a menetrend szerinti fuvarozási szolgáltatások nem kielégítő volta folytán a közszolgáltatás iránt fennálló tényleges igény bizonyítható legyen. A nemzeti bíróság feladata annak értékelése, hogy az alapügyekben e feltételek teljesülnek-e.
   
      (1)  HL C 134., 2010.5.22.